"ขออภัย...ที่เราไม่มีเพลงใหม่ๆให้ฟัง" ถ้าพูดสโสแกนนี้ไป นักเที่ยวส่วนใหญ่ต้องรู้แล้วแหละว่ามาจากร้านไหน เพราะในเชียงใหม่คงมีไม่มีร้านไหนที่จะเปิดและเล่นเพลงเก่ายุค 70-90 ได้มากเท่าร้านนี้แน่นอน ร้าน White house ตั้งอยู่ ถ.เชียงใหม่-ลำพูน ถ้ามาจากสะพานนวรัฐหันหน้าไปยังถ.เจริญเมือง(สันป่าข่อย)ให้เลี้ยวขวาตรงสี่แยกไฟแดง เลาะน้ำปิงไปเรื่อยๆ ผ่านค่ายกาวิละไปนิดหน่อยจะเจอร้านอยู่ทางขวามือ มีลานจอดรถให้ทางซ้ายมือ ค่าจอด 50฿แลกมิกเซอร์ได้ ร้านเปิดตั้งแต่ 5 โมงครึ่งถึงประมาณตีหนึ่ง ร้านนี้เรียกได้ว่าเป็นร้านเอาใจทั้งรุ่นใหญ่ วัยรุ่นตอนปลาย หรือวัย 30 ต้นๆได้ดีเลยทีเดียว อาหารมีให้เลือกค่อนข้างเยอะไม่ว่าจะเป็นกับข้าวแบบกินเอาอิ่มท้องหรือกับแกล้มกินแบบเพลินๆพร้อมเครื่องดื่มเย็นๆที่นี่ก็มีครบ รสชาดอาหารกลางๆพอใช้ได้ แต่ส่วนใหญ่แล้วจุดประสงค์ของคนมาเที่ยวที่นี่น่าจะมาสังสรรค์นั่งฟังเพลงสนุกๆซะมากกว่าเลยมีพนักงานค่อนข้างเยอะและบริการเติมเครื่องดื่มได้รวดเร็วเลยทีเดียว ร้านนี้ก็เป็นอีกร้านนึงที่เหมาะสำหรับเลี้ยงฉลอง ต้อนรับแขกบ้านแขกเมือง หรือใครอยากจะย้อนยุคไปนั่งฟังเพลงสมัยวัยใสก็ไม่ว่ากัน แต่ระวังนิดนึงนะคะ ระวังเค้าจะรู้อายุค่ะ ????